b'\n_START_ARTICLE_\nAcolapissa\n_START_PARAGRAPH_\nEls acolapissa eren una petita tribu d\'amerindis. La tradici\xc3\xb3 fiu que vivien als marges del riu Pearl, entre Louisiana i Mississip\xc3\xad abans de 1702. Aix\xc3\xb2 els va fer una de les quatre tribus, juntament amb els bayogoula, biloxis i pascagoules que habitaven la costa del golf de Mississip\xc3\xad en el moment de l\'arribada dels europeus. Despr\xc3\xa9s es van traslladar m\xc3\xa9s a l\'oest, a la zona que envolta la futura Nova Orleans. Pressionats per la colonitzaci\xc3\xb3 europea de la zona i les malalties, la petita tribu finalment es van fusionar amb els houma, que ara viuen al voltant de Houma (Louisiana). S\'estima que la poblaci\xc3\xb3 total dels houma en 2014 era d\'11.000 habitants. El govern dels Estats Units va denegar una petici\xc3\xb3 de reconeixement federal a la tribu houma en 1994.\n_START_SECTION_\nHist\xc3\xb2ria antiga\n_START_PARAGRAPH_\nEls acolapissa tenien sis viles.  Tangipahoa havia estat la setena vila per\xc3\xb2 es va separar algun temps abans de 1700 per formar una tribu separada. En 1699 una banda de 200 chickasaws dirigits per dos traficants d\'esclaus anglesos els van atacar, amb la intenci\xc3\xb3 de portar-los com a esclaus a Carolina del Sud.\n_START_SECTION_\nCultura\n_START_PARAGRAPH_\nEl nom acolapissa significa "aquells que escolten i veuen" en choctaw. Altres noms per a la tribu s\xc3\xb3n:  Aqueloupissa, Cenepisa, Colapissa, Coulapissa, Equinipicha, Kinipissa, Kolapissa, i Mouisa._NEWLINE_Els acolapissa parlaven una de les lleng\xc3\xbces muskogi relacionada amb choctaw i chickasaw._NEWLINE_Els acolapissa adornaven llurs cossos amb tatuatges, ja que portaven poca roba degut a la seva ubicaci\xc3\xb3._NEWLINE_Algunes fonts indiquen que els acolapissa podien haver estat la mateixa tribu que els quinipissa o els tangipahoes. D\'acord amb diverses fonts relacionades amb els houma, les tribus de la zona del llac Pontchartrain els van anomenar mugulashai._NEWLINE_Fonts europees classifiquen la tribu com a "extingida", tot i que la majoria dels escrits hist\xc3\xb2rics indiquen els acolapissa es van unir als houma despr\xc3\xa9s de l\'entrada dels europeus a les seves terres.'